Učenici protestuju širom Amerike. Traže suzbijanje oružanog nasilja.
Nearly 3,000 walkouts starting at 10 a.m. local time Wednesday are set to be held across the country and around the world
Hiljade američkih đaka izašlo je iz učionica tokom prijepodneva da bi protestovali zbog nedovoljne akcije Kongresa da suzbije oružano nasilje u američkim školama i ujedno odajući poštu ubijenima u masovnoj pucnjavi u srednjoj školi na Floridi prije tačno mjesec dana. Protesti su trajali 17 minuta, jedan minut za svakog od 14 učenika i troje odrasih ubijenih na Dan zaljubljenih, kada je problematični 19-godišnji napadač otvorio vatru u srednjoj školi na Floridi. U samoj školi, stotine učenika izašli su na školski fudbalski teren tažeći strožije zakone o oružju i odajući počast svojim ubijenim drugovima i nastavnicima. Organizatori kažu da oko 3.000 škola učestvuje u protestu širom zemlje dok se druge demonstracije odvijaju ispred Bijele kuće i Kongresa u Washingtonu. Neki lokalni školski zvaničnici podržali su proteste, dok su drugi rekli da će učenici dobiti neopravdane izostanke ako su napustili nastavu bez dozvole. U nekim zajednicama, roditelji su se pridružli svojoj djeci u pozivima na striktniju kontrolu oružja u SAD, gdje Ustav štiti vlasništvo nad oružjem, a Kongres odavno blokira prijedloge da se ojačaju zakoni o kupovini oružja. Omladinski ogranak organizacije "Marš žena", koja je prošle godine organizovala masovni protest u Washingtonu dan poslije inauguracije predsjednika Donalda Trumpa, navodi da se protestima Kongres poziva da učini više nego da šalje poruke saučešća putem Twittera i pozive na molitvu u odgovor na "nasilje koje muči naše škole i ulice". "Učenici i nastavno osoblje imaju pravo da predaju i uče u okruženju gdje neće brinuti da li će ih neko pokositi metkom u njihovoj učinioci ili na putu iz škole", navode organizatori. "Nismo bezbjedni u školama. Nismo bezbjedni u gradovima i manjim mjestima. Kongres mora da preuzme smislenu akciju da bi nas zaštitio i uveo federalnu reformu zakona o oružju", navodi ta grupa. David Hogg, učenik škole na Floridi gdje je izvršen napad koji je postao ključni portparol pokreta, izjavio je za mrežu MSNBC: "Ako naši izabrani zvaničnici ne budu preuzeli odgovornost za svoju pasivnost, onda ćemo ih smijeniti sa položaja."